Uredba Komisije (ES) št. 1488/1999

z dne 7. julija 1999

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], kakor je bila nazadnje spremenjena z Uredbo Komisije (ES) št. 1372/1999 [2], in zlasti člena 9 Uredbe,

(1) ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

(2) ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke, in ki jo določajo posebni predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

(3) ker se mora blago, poimenovanje v stolpcu 1 v preglednici, ki je priloga k tej uredbi, v skladu z navedenimi splošnimi pravili uvrstiti v ustrezne tarifne oznake KN, ki so navedene v stolpcu 2, in sicer iz utemeljitev, navedenih v stolpcu 3;

(4) ker je primerno, da se po določbah iz člena 12(6) Uredbe Sveta (EGS) št. 2913/92 o Carinskem zakoniku Skupnosti [3] imetnik za obdobje treh mesecev še naprej lahko sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s pravicami, določenimi s to uredbo;

(5) ker so ukrepi, predvideni s to uredbo, v skladu z mnenjem Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso v skladu s pravicami, ki jih določa ta uredba.

Člen 3

Ta uredba začne veljati enaindvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. julija 1999

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 162, 26.6.1999, str. 46.

[3] UL L 302, 19.10.1992, str. 1.

--------------------------------------------------

PRILOGA

+++++ TIFF +++++

Poimenovanje | Uvrstitev v tarifno oznako (KN) | Utemeljitev |

(1) | (2) | (3) |

1.Kasetofon na baterije brez naprave za snemanje zvoka, z analognim bralnim sistemom, podobne valjaste oblike kot je pločevinka za pijačo in z lahkimi stereo slušalkami, ki se priključijo s kablom.Naprava je dolga približno 100 mm, njen premer pa je 70 mm. Naprava ima več tipk za upravljanje, nastavljivo glasnost zvoka, vrvico za prenašanje in sponko za pas | 85199389 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 4 k Oddelku XVI in besedilo tarifnih oznak KN 8519, 851993 in 85199389. Zaradi svoje oblike in dimenzij naprave ni mogoče šteti kot žepni kasetofon (opomba 1 k podštevilki k Poglavju 85) |

2.Zmaji, imenovani "vodljivi jadralni zmaji" z delta krili, z okvirjem iz plastičnih palic ali cevi in s krilom iz sintetične tkanine.Ti zmaji se krmilijo s tal z dvema ali štirimi vrvicami.Glej sliko | 95039037 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 9503, 950390 in 95039037. Čeprav se ti zmaji lahko uporabljajo za športna tekmovanja, so prvenstveno namenjeni za zabavo otrok ali odraslih. Na ravni podštevilke se uporablja splošno pravilo 3b za razlago kombinirane nomenklature |

--------------------------------------------------